Zlarin

Zlarin er en øy i Adriaterhavet utenfor kysten av Kroatia. Den ligger like utenfor byen  Šibenik og administrativt tilhører den Šibenik-Knin fylke. Øya har et areal på 8,19 km² og en kystlinje på 18,7 km. Dette gjør den til den tredje største av øyene i skjærgården utenfor Šibenik. Det høyeste punktet på øya kalles Klepac og er 169 meter over havet.

Den største bosettingen på øya er landsbyen Zlarin som ligger i en bukt på vestsiden av øya. Øya har 276 fastboende, men om sommeren mangedobles innbyggertallet. De indre delene av øya er ubebodde og skogkledt. Blant trærne som vokser her finner vi fikentre og sypress. Biltrafikk er ikke tillatt på øya.

Øya er kjent for sine røde koraller. Hver sommer holdes en festival til ære for koralldykkerne, med lokale folkekostymer og folkedans. Den lokale seilforeningen arrangerer tre regattaer hvert år.

Referanser

Eksterne lenker 
 
 Zlarin på croatia-travel-guide.net
 Internettportal for Zlarin

Øyer i Kroatia
Šibenik-Knin fylke